Paus Pius XII

Paus Pius XII ( bahasa Italia Pio XII; lahèr Eugenio Maria Giuseppe Giovanni Pacelli) (2 Maret 1876 – Tanggal 9 Oktober 1958) panèka kapala Gereja Katolik bân pangobâsa Kottha Vatikan molaè 2 Maret 1939 kantos sèḍhâ è tangghâl 9 Oktober 1958.
jmpl|Paus Pius XII
Bâkto kapausân Pius XII ampon abit bân mènorot standar modern; bâkto kalaghunganna para' 20 taon bân seperlèma' abad ka-20. Pius panèka paus diplomat è bâkto ka'ancoran sè èsebbhâbaghi Perrang Dhunnya II, pabhânderân bân pembângonan sa'ellana, awwâl Perrang Cèllep, bân awwâl pambângonan tatanan geopolitik mancânâgârâ sè anyar, sè tojjuna ka'angghuy ajâgâ HAM bân ajâgâ pardamayyân global lèbât pembentogghân atorân bân lembaga mancânâgârâ (akadhi Parsyarikatan Bhângsa-Bhângsa). Lahèr, èparajâ, èyajhâri, ètahbisaghi, bân odi' è Roma, karjâna è Kuria Romawi —mènangka pastor, saterrossa uskup, pas kardinal —cè' lowassâ. Salèrana atugas mènangka sekretaris Departemen Urusan Gerejawi Luar Biasa Vatikan, nunsio kepausan ka Jèrman, Kamerlengo dâri Dewan Apostolik, bân Kardinal Sekretaris Nâghârâ ghâbây Tahta Soccè, è dimma salèrana alako ka'angghuy nyimpullaghi parjanjiyan kalabân pan-bârâmpan nâghârâ Eropa bân Amèrika Latèn, è antarana Reichskonkordat sareng Nazi Jèrman. 

Maskè Vatikan resmi nètral è bâkto Perrang Dhunnya II, Reichskonkordat bân pimpinan Pius è Gereja Katolik è bâkto perrang pagghun dhâddhi poko' kontroversi—tamaso' fètna'an amarghâ neng-neng bân tadâ' tindaghân ghâbây nasibbhâ orèng Yahudi.  Pius aghuna'aghi diplomasi kaa'ngghuy abhânto korban Nazi è bâkto perrang bân, kalabân ngator gerèja ka'angghuy aberri' bhântowan rahasiya ka orèng Yahudi bân orèng laènna, nyalamettaghi bu-èbu nyabâ.   Pius ajâgâh hubungan sareng parlabenan Jèrman, bân abâgi ibformasi intelijen sareng naghârâ Sakutu. Keccaman omom sè kowat dâ' genosida èyangghep ta' cokop sareng Kekowadhân Sekutu, è bâkto Nazi nganggep èpon mènangka simpatisan Sekutu sè ampon marosak kebijaghân netralitas Vatikan. 

 Sombher